Чатыры гады назад мы пачалі рэалізоўваць праект па смарт-адукацыі, калі ў навучэнцаў з’яўляецца магчымасць не толькі асвойваць дзяржаўны кампанент, але і за кошт факультатываў, гурткоў мець дадатковую адукацыю ў ІТ-сферы. Думаю, мы будзем рухацца ў гэтым напрамку. Сёння трэба шмат працаваць з сучаснымі дзецьмі з матывацыяй да навучання. Мала даць магчымасць навучэнцам вывучыць пэўную формулу, яны павінны ведаць, дзе яе прымяніць, што рабіць з тымі ведамі, якія яны атрымаюць. Апошнія навуковыя даследаванні гавораць пра тое, што, акрамя развіцця аднаго паўшар’я, праз матэматыку, фізіку, павінна развівацца і другое паўшар’е — творчае. У нашай гімназіі ў дзяцей ёсць магчымасць займацца эстэтычным цыклам прадметаў — музыкай, мастацтвам, харэаграфіяй. І гэтая сувязь, на наш погляд, не павінна быць парушана.